जम्मू कश्मीर के राजौरी सेक्टर में सीमा पार से की गयी गोलीबारी में शहीद हो जाने वाले बीएसएफ के हेड कांस्टेबल राय सिंह का आज यहां उनके पैतृक खेरी संपला गांव में पूर्ण राजकीय सम्मान के साथ अंतिम संस्कार किया गया। तिरंगे में लपेट कर 40 वर्षीय जवान का पार्थिव शरीर एक सजे-धजे वाहन पर लाया गया। जवान को अंतिम श्रद्धांजलि देने के लिए गांव और आसपास के इलाकों से हजारों की संख्या में लोग यहां पहुंचे। उसके परिवार और ग्रामीणों ने पाकिस्तान को मुंहतोड़ जवाब देने की मांग की। बीएसएफ ने जवान को पुष्पचक्र अर्पित किया गया और राइफलों से सलामी देकर अंतिम विदाई दी गई। राय सिंह के बड़े बेटे ने चिता को आग दी।